По бенките ще ги познаете, това са знаците от съдбата!
Мнозина астролози, запознати с китайската медицина, считат, че именно родилните петна могат да бъдат знаци от съдбата – стига да бъдат разтълкувани правилно. Че могат да подскажат и какъв ще е пътят – не само в живота, но и в професията. Хвърляме един поглед върху бенките на някои родни властимащи и тълкуваме по тях характер и амбиции.Според китайската медицина влиянието на планетите и кармата върху личността започва още от формирането на бебето в майчината утроба – което пък понякога може да се разчете върху кожата. Румяна Бъчварова – работа Румяна Бъчварова е на ръководен пост, а според тълкуванията – обикновено на такива позиции са хора, които имат белег под окото, какъвто е и нейният случай. Той именно определя и такива личности да са винаги разтревожени в работата си, но да не спират да работят, докато не постигнат целта.Сергей Станишев – богатство Сергей Станишев има бенка от дясно на челото и според тълкуванията – това е на богатство. Освен това допринася и за лесно постигане на добро име в обществото. И въпреки че политиците в България винаги са със спорна, доста противоречива репутация, председателят на ПЕС и бивш министър-председател Сергей Станишев все пак прави опит от време на време да възстанови добрия имидж. Пък макар и извън политическата сцена – където понесе редица загуби. Но дори и известно време след тях, отново се водеше кампания по завръщането му – но и тя не пожъна особени успехи. Йорданка Фандъкова – баланс Кметът на София Йорданка Фандъкова има бенка точно до горната си устна. В нея гадателите разчитат балансирана личност, на която би отивал политически пост. И както добре виждаме – това е безспорен факт. Потвърждава го и самата тя. „Моите управленски принципи е да се работи в екип и да се търси баланс, за да се развиваме”, така столичният кмет обясни самоконтрола си преди две години. И добави също: „Рядко повишавам тон, това не е начинът да се свърши работа. В тежки ситуации запазвам самоконтрол и съм по-концентрирана. Получават се и конфликти, но намирам баланс”.Мая Манолова – трудности Бенка под носа, каквато има омбудсманът Мая Манолова, има още и министърът на земеделието и храните Десислава Танева. Тя обаче говори за трудности с най-близките, независимо от естеството. Ако такива хора обаче съумеят да запазят семейството си, ще се радват на много деца и внуци. Вероятно и заради това според запознати неслучайно Мая Манолова наскоро омъжи дъщеря си – а и самата тя мина под венчилото с бившия военен министър Ангел Найденов. Николина Ангелкова – уважение Министърът на туризма Николина Ангелкова и бившият министър на външните работи Румен Петков също имат кармични петна. При тях те са на десните бузи. Мистиката около бенките разчита такива хора като чувствителни и които дълбоко уважават родителите си. Освен това обещават и благосъстояние, и добро здраве.Ивайло Калфин – бохем Във властта има и хора, които са изкушени от лукса и красотата – но не от снобски подбуди, а от чисто естетически. Бенка върху горната устна издава, че притежателят й е много добронамерен, със слабост към добрия начин на живот. Това навярно би могъл сам да потвърди и бившият социален министър Ивайло Калфин, за когото при последните избори кандидатура за президент издигнаха от АБВ. Цветан Цветанов – успехи Според астрологията на древните източни народи бенка на върха на главата означава неминуем политически успех. Тази кралска „маркировка” се оказа, че притежава и зам. -председателят на ГЕРБ Цветан Цветанов.Астролози загатват, че навярно такива са и амбициите му за президентския пост – които най-вероятно няма да се увенчаят с успех поне засега, и все пак не са случайни. Според кармичните символи пред бившия вътрешен министър стои светло бъдеще, поне що се отнася до професионалното развитие. И ако рискува, той би спечелил така желания по-висок пост във властта. Извън политиката… Алисия отдава успехите си на бенките, а Елен Колева ги премахва Известните личности у нас, на които бенките носят чар, не са малко. Някои от тях не се срамуват да го признаят – както прави например фолкпевицата Алисия – която дори се гордее с кафявите петънца по кожата си. Преди време изпълнителката дори призна, че отдава част от успехите си в кариерата именно на тях. Ако те са в предната част на шията, това може да разчете като потенциал за главозамайващи успехи.Други красиви дами обаче, по-скоро търсят начин да прикрият бенките си. Такъв е случаят с актрисата, а отскоро и поетеса, Елен Колева, която легна под скалпела на естетичните хирурзи, за да се отърве от козметичния дефект. Тончо Токмакчиев и Камен Донев не обръщат внимание Господата в родния шоубизнес, които със сигурност имат запомнящи се бенки, са комедийните актьори Тончо Токмакчиев и Камен Донев. Типично по мъжки обаче те никога не са обръщали голямо внимание публично на тази естетична особеност, както и на мистиката, която крият. Стефка Костадинова ги маха заради миналото Стефка Костадинова спря със спорта, когато бе на 31 години, и оттогава до днес, както самата тя отбелязва – животът й се преобръща на 180 градуса.„Гледах да не се събирам със спортисти, за да не говорим за спорт. Намерих си нови приятели, Ники ме запозна с неговите. По това време си махнах и двете бенки – едната беше до лявото ми око, другата по диагонал на дясната буза”, признава още лекоатлетката. И малко след като маха бенките журналисти я попитаха защо го е направила, и дали има истина в твърдението, че лично Ванга й е казвала, че те са й на късмет.„Питали са ме защо го направих, след като леля Ванга ми е казала, че те са ми късметът. Не ми е казвала такова нещо и го направих, защото ми пречеха, разбира се, след като се консултирах с лекар. Направих всичките тези промени нарочно, за да не ме връща нищо към миналото”, категорична е Костадинова. И световните звезди се вълнуват от тях…Символ от Монро През 50-те години на миналия век бенката се превръща от козметичен дефект в ефект благодарение на Мерилин Монро. Тя ежедневно рисува такава от лявата си страна. Но никой не подозира, че естествените петна по кожата всъщност издават съдбата. Неслучайно според астролозите успешни личности са Синди Крауфорд, която благодарение на малкото несъвършенство над устната си, се превръща в сензация. В ерата на „Материално момиче” Мадона е секс икона и още повече акцентира върху това, подчертавайки естествената си бенка с молив за очи. Други известни красиви жени, които превръщат това в своя запазена мярка, са София Лорен, Кейт Ъптън, Елизабет Тейлър и Еди Седжуик. Всички те се радват на популярност, което не е случайно, твърдят гадателите. Синди Крауфорд – вълшебната бенка Историите на успеха на много известни манекенки си приличат. По правило са израснали в обикновено семейство, били са красиви от деца и в някакъв момент са били забелязани от агент. Това може да се каже за Кейт Мос, Наоми Кембъл и Наталия Водянова. Иконата на 90-те, сексапилната брюнетка с бенка над устната Синди Крауфорд, също не прави изключение. Далновиден фотограф й предложил да участва в конкурса Look of the Year на чикагската агенция за модели Elite Model Management и Синди спечелила второто място. Скоро след това сключила договор с фирма – производител на шоколад. И за всичко това много й помогнала една особеност на лицето – нейната бенка на устната.В рекламния клип Синди яде шоколад и еротично обира с език бенката си, сякаш е шоколад. Разбира се, далеч не всички фотографи и редактори на модни списания, приели с възторг този неин детайл. И когато Синди се снимала за модни списания, бенката най-често била „замазвана”. Хората от бранша пък смятали, че лицето на модела трябва да бъде идеално – без бенки и други „дефекти”. Така или иначе, безспорен факт е, че дори и днес Синди Крауфорд е истинска емблема и символ на красота в модния бранш. Енрике Иглесиас с фенклуб на бенката Когато през 2003 година световният музикален идол Енрике Иглесиас решава да си махне бенката на лицето, доста нежни сърца се счупват и се надига вой до небесата. 411 души във фейсбук сформирали даже фенклуб на малкия кафяв израстък на певеца. Джулия Робъртс я маха заради режисьор Носителката на „Оскар” Джулия Робъртс разкри, че в миналото един режисьор я помолил да премахне „мръсните бенки от лицето си”, защото го загрозявали. Ситуация, която актрисата описва като „културна мания” по физическото съвършенство. „Един режисьор поиска да премахна две бенки, защото, според него, лицето ми изглеждало мръсно”, разказва Робъртс, но отказва да разкрие за ролята си в кой филм е била помолена да направи това.Бенките носят щастие Древните гърци ползват няколко метода за предсказване на бъдещето – по полета на птиците, по пророчествата на Делфийския оракул, по разположението на бенките и родилните петна. Всичко има свой таен смисъл, предполагали жреците на Елада, и пигментните петна по тялото на човека не се появяват просто така, а могат да бъдат скрито указание за неговата индивидуална съдба.– Над веждата – за мъжа това означава, че ще е щастлив в брака си с красива жена, а за жена – че тя ще свърже съдбата си с достоен човек, богат и привлекателен.– На веждата, стойте по-далеч от него – пет брака са му писани и в нито един от тях той няма да направи щастлив спътника си.– На носа при мъжете показва неговата могъща мъжка сила. У жената пък, свидетелства за неизтощимост на любовната страст. А ако бенката е на гърдите, тогава се пазете – в любовта тази дама е ненаситна и ще погуби не един свой обожател. Но също така обозначава и живот, пълен с лишения, когато на човек му се налага да се препитава с тежък физически труд.– Отстрани на носа значи, че този човек рано ще напусне бащиния си дом и цял живот ще странства по света. При жените пък, говори за неприятен проблем – миризливи крака.– На бузата на мъж означава, че той ще натрупа значително състояние, у жената този знак говори за несдържаност и излишна емоционалност.– На езика при мъжете е щастлив признак – ще се ожени за богата и щедра жена. А на челото говори, че този човек ще играе лидерска роля в живота на много хора. Същият знак на челото на жена свидетелства, че тя ще властва в група хора.– Добър знак е бенката на брадичката – очаква ви бъдеще, пълно догоре със злато и сребро.– На ухото говори богат и уважаван от обществото човек, който ще има спокоен и щастлив живот. На жената такава съдба обещава бенка на бедрото.– На гърлото пък значи успех в живота и несметни богатства. А на слабините не обещава спокоен живот – човек постоянно ще бъде съпровождан от финансови изпитания.– Ако имате бенка на рамото, това значи, че винаги и във всичко ще имате съперници – каквото и да пожелаете, веднага ще се намери конкурент.– На подмишницата е добър знак. Обещава, че вашият спътник в живота ще е състоятелен и много привлекателен физически човек.– По китките пък са знак, че домът ви ще бъде пълен с деца.– Ако мъжът има бенка на прасеца, ще се ожени за невероятно уродлива жена, която обаче ще се облича много шикозно. При жената на същото място пък, означава, че тя ще се омъжи за преуспяващ човек.– На ходилото е на успешен живот, сбъдване на желанията и многолюдно потомство.  Подготви Анелия ПОПОВА